CELEX: 32016D1982
Language: lt
Date: 1478563200000
Title: 2016 m. lapkričio 8 d. Tarybos įgyvendinimo sprendimas (ES) 2016/1982, kuriuo iš dalies keičiamas Sprendimas 2007/441/EB, leidžiantis Italijos Respublikai taikyti priemones, nukrypstančias nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnio

12.11.2016   
            
            
               LT
            
            
               Europos Sąjungos oficialusis leidinys
            
            
               L 305/30
            
         TARYBOS ĮGYVENDINIMO SPRENDIMAS (ES) 2016/1982
   2016 m. lapkričio 8 d.
   kuriuo iš dalies keičiamas Sprendimas 2007/441/EB, leidžiantis Italijos Respublikai taikyti priemones, nukrypstančias nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnio
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos (1), ypač į jos 395 straipsnį,
   atsižvelgdama į Europos Komisijos pasiūlymą,
   kadangi:
   
               (1)
            
            
               Tarybos sprendimu 2007/441/EB (2) Italijai suteiktas leidimas iki 2010 m. gruodžio 31 d. iki 40 % apriboti teisę į atskaitą įtraukti pridėtinės vertės mokestį PVM, apskaičiuotą už išlaidas, susijusias su tam tikromis variklinėmis kelių transporto priemonėmis, kurios naudojamos ne vien verslo tikslais. Tame sprendime taip pat nustatyta, kad tokių transporto priemonių naudojimas asmeninėms reikmėms neturi būti laikomas paslaugų teikimu už atlygį. Be to, tam tikros transporto priemonių kategorijos ir išlaidos nepatenka į to sprendimo taikymo sritį;
            
         
               (2)
            
            
               Sprendimas 2007/441/EB buvo atitinkamai iš dalies pakeistas Tarybos Įgyvendinimo sprendimu 2010/748/ES (3), o vėliau – Tarybos Įgyvendinimo sprendimu 2013/679/ES (4), kuriuo tų priemonių (toliau – nukrypti leidžiančios priemonės) galiojimas pratęstas iki 2016 m. gruodžio 31 d.;
            
         
               (3)
            
            
               2016 m. kovo 31 d. Komisijos užregistruotu laišku Italija paprašė leidimo pratęsti nukrypti leidžiančių priemonių galiojimą;
            
         
               (4)
            
            
               pagal Direktyvos 2006/112/EB 395 straipsnio 2 dalį 2016 m. birželio 22 d. laišku Komisija pranešė kitoms valstybėms narėms apie Italijos prašymą. 2016 m. birželio 23 d. laišku Komisija pranešė Italijai, kad turi visą prašymui įvertinti būtiną informaciją;
            
         
               (5)
            
            
               remdamasi Sprendimo 2007/441/EB 6 straipsniu, Italija Komisijai pateikė to sprendimo taikymo ataskaitą, kurioje peržiūrėtas procentinis apribojimas. Iš Italijos pateiktos informacijos matyti, kad teisės į PVM atskaitą apribojimas iki 40 % vis dar atitinka esamas susijusių transporto priemonių naudojimo verslo ir ne verslo tikslais, aplinkybes;
            
         
               (6)
            
            
               todėl Italijai turėtų būti toliau leidžiama ribotą laikotarpį (iki 2019 m. gruodžio 31 d.) tęsti nukrypti leidžiančių priemonių taikymą;
            
         
               (7)
            
            
               jeigu Italija prašytų priemonių taikymo laikotarpį dar pratęsti po 2019 m., ne vėliau kaip 2019 m. balandžio 1 d. Komisijai turėtų būti pateikta ataskaita ir pratęsimo prašymas;
            
         
               (8)
            
            
               nukrypti leidžiančios priemonės neturi poveikio Sąjungos nuosaviems ištekliams, kuriuos sudaro surenkamas PVM;
            
         
               (9)
            
            
               todėl Sprendimas 2007/441/EB turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2007/441/EB 6 ir 7 straipsniai pakeičiami taip:
   
      „6 straipsnis
      Prašymas dėl šiame sprendime numatytų priemonių taikymo laikotarpio pratęsimo pateikiamas Komisijai ne vėliau kaip 2019 m. balandžio 1 d.
      Su bet kuriuo prašymu dėl šių priemonių taikymo laikotarpio pratęsimo pateikiama ataskaita, kurioje peržiūrėtas teisei į atskaitą įtraukti PVM, apskaičiuotą už išlaidas, susijusias su variklinėmis kelių transporto priemonėmis, kurios naudojamos ne vien verslo tikslais, taikomas procentinis apribojimas.
      7 straipsnis
      Šis sprendimas nustoja galioti 2019 m. gruodžio 31 d.“
   
   2 straipsnis
   Šis sprendimas taikomas nuo 2017 m. sausio 1 d.
   3 straipsnis
   Šis sprendimas skirtas Italijos Respublikai.
   
      Priimta Briuselyje 2016 m. lapkričio 8 d.
      
         
            Tarybos vardu
         
         
            Pirmininkas
         
         P. KAŽIMÍR
      
   
   
      (1)  OL L 347, 2006 12 11, p. 1.
   
      (2)  2007 m. birželio 18 d. Tarybos sprendimas 2007/441/EB, leidžiantis Italijos Respublikai taikyti priemones, nukrypstančias nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnio (OL L 165, 2007 6 27, p. 33).
   
      (3)  2010 m. lapkričio 29 d. Tarybos įgyvendinimo sprendimas 2010/748/ES, kuriuo iš dalies keičiamas Sprendimas 2007/441/EB, leidžiantis Italijos Respublikai taikyti priemones, nukrypstančias nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnio (OL L 318, 2010 12 4, p. 45).
   
      (4)  2013 m. lapkričio 15 d. Tarybos įgyvendinimo sprendimas 2013/679/ES, kuriuo iš dalies keičiamas Sprendimas 2007/441/EB, leidžiantis Italijos Respublikai taikyti priemones, nukrypstančias nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnio (OL L 316, 2013 11 27, p. 37).